Ανακοίνωση της γαλλικής κυβέρνησης σχετικά με την οδηγία 94/22/ΕΚ του Ευρωπαϊκού Κοινοβουλίου και του Συμβουλίου, της 30ής Μαΐου 1994, για τους όρους χορήγησης και χρήσης των αδειών αναζήτησης, εξερεύνησης και παραγωγής υδρογονανθράκων(1)

(2001/C 138/04)

(Κείμενο που παρουσιάζει ενδιαφέρον για τον ΕΟΧ)

Ανακοίνωση σχετικά με την αίτηση έκδοσης αποκλειστικής άδειας αναζήτησης κοιτασμάτων υγρών ή αέριων υδρογονανθράκων, αποκαλούμενης "Permis de Rhône Maritime"

Με την από 16 Φεβρουαρίου 2001 αίτησή της, η εταιρεία TGS-NOPEC Geophysical Company (UK) Limited, με έδρα στην 21/21A Goldington Road, Bedford MK43 8PL (Ηνωμένο Βασίλειο), ζητούσε να της χορηγηθεί αποκλειστική άδεια τετραετούς διάρκειας για την αναζήτηση κοιτασμάτων υγρών ή αέριων υδρογονανθράκων, ("Permis de Rhône Maritime"), σε έκταση της οποίας η επιφάνεια δεν είναι ακόμη επακριβώς προσδιορισμένη και η οποία βρίσκεται στην υποθαλάσσια περιοχή στα ανοιχτά των νομών Var και Bouches du Rhône.

Η εν λόγω επιφάνεια οριοθετείται από τόξα μεσημβρινών και παραλλήλων που τέμνονται σε σημεία των οποίων οι γεωγραφικές συντεταγμένες εμφαίνονται στον πίνακα που ακολουθεί. Ως βάση λαμβάνεται ο μεσημβρινός που διέρχεται από το Παρίσι (οι συντεταγμένες Greenwich δίδονται ενδεικτικά):

>ΘΕΣΗ ΠΙΝΑΚΑ>

Σημείο τομής I= τομή του παραλλήλου 5,30 gr E (7° 6' 26" Ε) με τη διαχωριστική γραμμή ανάμεσα στη γαλλική και την ιταλική υφαλοκρηπίδα (προς προσδιορισμό).

Σημείο τομής J= τομή της διαχωριστικής γραμμής ανάμεσα στη γαλλική και την ιταλική υφαλοκρηπίδα (προς προσδιορισμό) αφενός και την γαλλική και την ισπανική υφαλοκρηπίδα (προς προσδιορισμό) αφετέρου.

Σημείο τομής K= τομή του μεσημβρινού 2,30 gr E (4° 24' 26" Ε) με τη διαχωριστική γραμμή ανάμεσα στη γαλλική και την ισπανική υφαλοκρηπίδα (προς προσδιορισμό).

I έως J= διαχωριστική γραμμή ανάμεσα στη γαλλική και την ιταλική υφαλοκρηπίδα (προς προσδιορισμό).

K έως J= διαχωριστική γραμμή ανάμεσα στη γαλλική και την ισπανική υφαλοκρηπίδα (προς προσδιορισμό).

Οι ενδιαφερόμενες εταιρείες μπορούν να υποβάλουν σχετική αίτηση εντός προθεσμίας ενενήντα ημερών μετά την ημερομηνία δημοσίευσης της παρούσας ανακοίνωσης σύμφωνα με τη διαδικασία που περιγράφεται συνοπτικά στην ανακοίνωση σχετικά με την απόκτηση δικαιωμάτων εκμετάλλευσης υδρογονανθράκων στη Γαλλία, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 374 της 30ής Δεκεμβρίου 1994, σ. 11, και επικυρώθηκε με το διάταγμα 95-427 της 19ης Απριλίου 1995 περί μεταλλευτικών δικαιωμάτων (Επίσημη Εφημερίδα της Γαλλικής Δημοκρατίας της 22ας Απριλίου 1995).

Οι ανταγωνιστικές αιτήσεις γίνονται δεκτές μόνον για τις επιφάνειες που βρίσκονται έξω από την περίμετρο που αποτελεί αντικείμενο της αίτησης της εταιρείας Robertson Overseas Limited για χορήγηση άδειας "Delta Profond du Rhône", για την οποία η προθεσμία έληξε στις 26 Φέβρουαρίου 2001 (Βλέπε ανακοίνωση που δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 338 της 29ης Νοεμβρίου 2000, σ. 5).

Για περισσότερες πληροφορίες, οι ενδιαφερόμενοι μπορούν να απευθύνονται στην ακόλουθη διεύθυνση: Ministère de l'économie, des finances et de l'industrie (secrétariat d'Etat à l'industrie, direction générale de l'énergie et des matières premières, direction des matières premières et des hydrocarbures, service de conservation des gisements d'hydrocarbures), 120, rue du Cherche-Midi, F-75353 Paris 07 SP, [τηλέφωνο: (33-1) 43 19 53 53, φαξ (33-1) 43 19 54 54].

(1) ΕΕ L 164 της 30.6.1994, σ. 3.